LogikLogisztika Kft.  
HR Osztály részére  
1123 Győr, Ipar utca 3.

Tisztelt Hölgyem / Uram!

Jelen levelemmel, valamint a csatolt magyar és angol nyelvű önéletrajzommal szeretném megpályázni a karrier.logiklogisztika.hu honlapon meghirdetett Junior Key Account Manager munkakört.

A jelenlegi munkakörömben szerzett tapasztalok és tudás birtokában úgy gondolom, hogy a pályázati felhívásukban leírt elvárásoknak teljes mértékben megfelelek.

Az elmúlt két évben egy logisztikai cég ügyfélszolgálati munkatárs pozícióját töltöttem be, ahol munkám jelentős részében a cég külföldi szállítmányozását koordináltam. A hirdetésben felsorolt feladatokban tapasztalatot szereztem az itt töltött években, ezzel hozzájárulva az Üzletfejlesztési Igazgatóság sikeres működéséhez.

Napi feladatim közé tartoztak a külföldi partnerekkel való kapcsolattartás, árajánlatok készítése, visszajelzések, reklamációk kezelése, az Értékesítési Osztály munkájának támogatása.

A munkám során a társterületekkel való együttműködés elengedhetetlen. Szeretek csapatban dolgozni a közös célok eléréséért, de az önálló munkavégzés, felelősségvállalás és döntéshozatal sem okoz problémát.

Jelenlegi pozíciómban elért eredmények jó kommunikációs készség, terhelhetőség, és kitartó munka nélkül nem lettek volna véghez vihetők. Mindezek mellett nagy előnyömnek tartom a rugalmasságomat, megoldás orientált, pozitív szemléletemet a munkanapok során, amik nagyban hozzájárulnak a kollégákkal való jó kapcsolathoz és csapatszellemhez is. Bízom benne, hogy ezen tulajdonságaimat lesz alkalmam bizonyítani a későbbiekben Önöknek is. Cégük régóta szimpatikus számomra, pályakezdőként elsők között Önöknél pályáztam meg egy pozíciót. Akkor sajnos nem nyertem felvételt, így örömmel láttam most ezt az új lehetőset, amit bízom benne, immár tapasztaltabban sikerül elnyernem.

Remélem, lehetőséget kapok a személyes találkozásra.

Várom visszajelzését a további lépésekkel kapcsolatban.

Tisztelettel és köszönettel:  
Nagy Anna  
Budapest, 2017.03.04.